ವಿದ್ಯುನ್ಮಾನ ಮತ್ತು ಮಾಹಿತಿ ತಂತ್ರಜ್ಞಾನ ಸಚಿವಾಲಯ
ಉತ್ತರ ಪ್ರದೇಶದ ವಾರಾಣಸಿ, ಗೊಂಡಾ, ಮೊರಾದಾಬಾದ್ ಮತ್ತು ಸಹರಾನ್ಪುರದಲ್ಲಿ ಆಧಾರ್ ಸೇವಾ ಕೇಂದ್ರಗಳನ್ನು ಉದ್ಘಾಟಿಸಲಿರುವ ರಾಜ್ಯ ಸಚಿವ ರಾಜೀವ್ ಚಂದ್ರಶೇಖರ್
ಆಧಾರ್ ಭಾರತದ ನಾಗರಿಕರಿಗೆ ಡಿಜಿಟಲ್ ಗುರುತನ್ನು ನೀಡುವ ಮೂಲಕ ಅವರನ್ನು ಸಬಲೀಕರಿಸಿದೆ
ಉತ್ತರ ಪ್ರದೇಶದಲ್ಲಿ, 15 ಕೋಟಿಗೂ ಹೆಚ್ಚು ಫಲಾನುಭವಿಗಳು ನೇರ ಸವಲತ್ತು ವರ್ಗಾವಣೆಯ ಮೂಲಕ ಪ್ರಯೋಜನ ಪಡೆದಿದ್ದು, ಇದರ ಪರಿಣಾಮವಾಗಿ ಭ್ರಷ್ಟಾಚಾರ ನಿರ್ಮೂಲನೆಯಾಗುತ್ತಿದೆ
ಉತ್ತರ ಪ್ರದೇಶವು 20.97 ಕೋಟಿ ಆಧಾರ್ ದಾಖಲಾತಿಗಳೊಂದಿಗೆ ಡಿಜಿಟಲ್ ಪರಿವರ್ತನೆಯಲ್ಲಿ ಮುಂಚೂಣಿಯಲ್ಲಿದೆ
ಕೇಂದ್ರ ವಿದ್ಯುನ್ಮಾನ ಮತ್ತು ಐಟಿ, ಕೌಶಲ್ಯಾಭಿವೃದ್ಧಿ ಮತ್ತು ಉದ್ಯಮಶೀಲತೆ ಖಾತೆ ರಾಜ್ಯ ಸಚಿವ ರಾಜೀವ್ ಚಂದ್ರಶೇಖರ್ ಅವರು 2021ರ ಡಿಸೆಂಬರ್ 21ರಂದು ಉತ್ತರ ಪ್ರದೇಶ, ಗೊಂಡಾ, ಮೊರಾದಾಬಾದ್ ಮತ್ತು ಸಹರಾನ್ಪುರ್ ನಲ್ಲಿ ಹೊಸದಾಗಿ ನಿರ್ಮಿಸಲಾಗಿರುವ ಆಧಾರ್ ಸೇವಾ ಕೇಂದ್ರ  ಸೌಲಭ್ಯಗಳನ್ನು ಮೇಲೆ ತಿಳಿಸಲಾದ ಸ್ಥಳಗಳಿಂದ ಜೊತೆಗೂಡುವ ಗಣ್ಯರ ಸಮ್ಮುಖದಲ್ಲಿ ವಿಡಿಯೋ ಕಾನ್ಫರೆನ್ಸ್ ಮೂಲಕ ಉದ್ಘಾಟಿಸಲಿದ್ದಾರೆ.
ಈ ಎ.ಎಸ್.ಕೆ.ಗಳನ್ನು ಎಲೆಕ್ಟ್ರಾನಿಕ್ಸ್ ಮತ್ತು ಐಟಿ ಸಚಿವಾಲಯದ ಅಡಿಯ ಯುಐಡಿಎಐ "ಡಿಜಿಟಲ್ ಇಂಡಿಯಾ ಕಾರ್ಯಕ್ರಮ"ದ ಅಡಿಯಲ್ಲಿ ಸ್ಥಾಪಿಸಿದೆ. ಯುಐಡಿಎಐ ಭಾರತದಾದ್ಯಂತ 122 ನಗರಗಳಲ್ಲಿ ಒಟ್ಟು 166 ಕೇಂದ್ರಗಳನ್ನು ಸ್ಥಾಪಿಸಲು ಯೋಜಿಸಿದೆ. ಆಗ್ರಾ, ಲಖನೌ, ಪ್ರಯಾಗ್ ರಾಜ್, ಗಾಜಿಯಾಬಾದ್ ಮತ್ತು ಮೀರತ್ ನಂತರ ವಾರಾಣಸಿ, ಗೊಂಡಾ, ಮೊರಾದಾಬಾದ್ ಮತ್ತು ಸಹರಾನ್ಪುರ್ ನ ಈ ಕೇಂದ್ರಗಳು ಉತ್ತರ ಪ್ರದೇಶ ರಾಜ್ಯದಲ್ಲಿ ಕ್ರಮವಾಗಿ 6, 7, 8 ಮತ್ತು 9 ನೆಯದಾಗಿವೆ ಮತ್ತು ಶೀಘ್ರದಲ್ಲೇ ಯುಐಡಿಎಐ ಗೋರಖ್ ಪುರದಲ್ಲಿ ಎ.ಎಸ್.ಕೆ.ಯನ್ನು ಪ್ರಾರಂಭಿಸಲಿದೆ.
ಎ.ಎಸ್.ಕೆ. ಮೂಲಕ, ನಾಗರಿಕರಿಗೆ ಒಂದೆಡೆ ಎಲ್ಲಾ ಆಧಾರ್ ಸಕ್ರಿಯ ಸೇವೆಗಳನ್ನು ಒದಗಿಸುವ ಗುರಿಯನ್ನು ಸರ್ಕಾರ ಹೊಂದಿದೆ, ಆ ಮೂಲಕ ಸುಗಮ ಜೀವನ ಮತ್ತು ಸುಗಮ ವ್ಯಾಪಾರವನ್ನು ಖಚಿತಪಡಿಸುತ್ತದೆ. ಜೆಎಎಂ ತ್ರಿವಳಿಗಳನ್ನು  ಸಾರ್ವಜನಿಕ ಸೇವೆ ವಿತರಣೆಯಲ್ಲಿ ಮತ್ತು ನಾಗರಿಕರ ಸಬಲೀಕರಣಕ್ಕಾಗಿ ಭಾರತ ಸರ್ಕಾರ ಸಮರ್ಥವಾಗಿ ಬಳಸಿಕೊಂಡಿದೆ ಎಂದು ಮಾಹಿತಿ ನೀಡಲಾಗಿದೆ. ಪಿಎಂ-ಕಿಸಾನ್, ಪಿಎಂ ಆವಾಸ್ ಯೋಜನೆ, ಪಿಎಂ ಜನ ಆರೋಗ್ಯ ಯೋಜನೆ, ಪಹಲ್, ಎಂಜಿಎನ್.ಆರ್.ಇ.ಜಿ.ಎ, ರಾಷ್ಟ್ರೀಯ ಸಾಮಾಜಿಕ ಭದ್ರತಾ ನೆರವು ಕಾರ್ಯಕ್ರಮ, ಪಿಡಿಎಸ್  ಮುಂತಾದ ವಿವಿಧ ಸಾಮಾಜಿಕ ಕಲ್ಯಾಣ ಪ್ರಯೋಜನಗಳ ಸೋರಿಕೆ-ನಿರೋಧಕ ವಿತರಣೆಗಾಗಿ ಆಧಾರ್ ಬಳಸಲು ಈವರೆಗೆ ಸುಮಾರು 313 ಕೇಂದ್ರ ಸರ್ಕಾರದ ಯೋಜನೆಗಳನ್ನು ಅಧಿಸೂಚಿಸಲಾಗಿದೆ.
250ಕ್ಕೂ ಹೆಚ್ಚು ರಾಜ್ಯ ಕಲ್ಯಾಣ ಯೋಜನೆಗಳಿಗೂ ಆಧಾರ್ ಬಳಸಲು ಸೂಚನೆ ನೀಡಲಾಗಿದೆ. ದೃಢೀಕರಣ ವಿಫಲವಾದರೆ ಪ್ರಯೋಜನದ ನಿರಾಕರಣೆಯಾಗುತ್ತಿಲ್ಲ ಎಂಬುದನ್ನು ಖಚಿತಪಡಿಸಿಕೊಳ್ಳಲು ಸ್ಪಷ್ಟ ನಿಬಂಧನೆಗಳಿವೆ. ಮುಖ್ಯವಾಗಿ ಆಧಾರ್ ಮತ್ತು ಡಿಬಿಟಿ ಬಳಕೆಯಿಂದಾಗಿ ನಕಲಿ ಮತ್ತು ದ್ವಿ ಫಲಾನುಭವಿಗಳನ್ನು ತೆಗೆದುಹಾಕಿದ್ದರಿಂದ ಸಾರ್ವಜನಿಕ ಬೊಕ್ಕಸಕ್ಕೆ ಆದ ಉಳಿತಾಯವು, ರೂ.1.78 ಲಕ್ಷ ಕೋಟಿಗಳಷ್ಟಾಗಿದೆ ಎಂದು ಅಂದಾಜಿಸಲಾಗಿದೆ 
ಜೆಎಎಂ ತ್ರಿವಳಿಯು ಒಂದು ಮಹಾನ್ ಬದಲಾವಣೆಯ ಹರಿಕಾರ ಎಂದು ಸಾಬೀತಾಗಿದೆ ಮತ್ತು ಕೊರೊನಾ ವೈರಾಣು ಸಾಂಕ್ರಾಮಿಕದ ಸಮಯದಲ್ಲಿ ದೇಶದ ದೂರದ ಮೂಲೆಗಳಲ್ಲಿ ವಾಸಿಸುವ ನಾಗರಿಕರನ್ನು ತಲುಪಲು ಸಹಾಯ ಮಾಡಿದೆ. ಆಡಳಿತದಲ್ಲಿ ಆಧಾರ್ ಅನ್ನು ಬಳಸಿಕೊಳ್ಳುವ ಭಾರತದ ಯಶೋಗಾಥೆಯಿಂದ ಕಲಿತಿರುವ ಬಹಳಷ್ಟು ದೇಶಗಳು ಆಧಾರ್ ಅನುಭವವನ್ನು ಅರ್ಥಮಾಡಿಕೊಳ್ಳಲು ಸಕ್ರಿಯ ಆಸಕ್ತಿ ತೋರಿಸಿವೆ ಮತ್ತು ಅದಕ್ಕಾಗಿ ಯುಐಡಿಎಐಗೆ ಸಂಪರ್ಕಿಸಿವೆ.
ನಿವಾಸಿಗಳಿಗೆ ಯುಐಡಿಎಐ 'ಆಧಾರ್ ಸೇವಾ ಕೇಂದ್ರ' ಅಥವಾ ಎ.ಎಸ್.ಕೆ ಎಲ್ಲಾ ಆಧಾರ್ ಸಂಬಂಧಿತ ಸೇವೆಗಳಿಗೆ ಒಂದೆಡೆಯ ತಾಣವಾಗಿದೆ. ಎ.ಎಸ್.ಕೆಗಳು ಅತ್ಯಾಧುನಿಕ ವಾತಾವರಣದಲ್ಲಿ ನಿವಾಸಿಗಳಿಗೆ ಮೀಸಲಾದ ಆಧಾರ್ ದಾಖಲಾತಿ ಮತ್ತು ನವೀಕರಣ ಸೇವೆಗಳನ್ನು ಒದಗಿಸುತ್ತವೆ.
ಆಧಾರ್ ಸೇವಾ ಕೇಂದ್ರವು ನಿವಾಸಿಗಳಿಗೆ ಆರಾಮದಾಯಕ ಹವಾನಿಯಂತ್ರಿತ ವಾತಾವರಣವನ್ನು ನೀಡುತ್ತದೆ. ಎ.ಎಸ್.ಕೆ. ನಾಗರಿಕ ಕೇಂದ್ರಿತವಾಗಿದೆ ಮತ್ತು ಮಕ್ಕಳು, ಹಿರಿಯ ನಾಗರಿಕರು ಮತ್ತು ದಿವ್ಯಾಂಗ ವ್ಯಕ್ತಿಗಳಿಗೆ ಆದ್ಯತೆಯ ಮೇಲೆ ನಿವಾಸಿಗಳನ್ನು ತಲುಪಲು ಮತ್ತು ಸಮಸ್ಯೆಗಳನ್ನು ಪರಿಹರಿಸಲು ಎ.ಎಸ್.ಕೆ ವ್ಯವಸ್ಥಾಪಕರಿಗೆ ತರಬೇತಿ ನೀಡಲಾಗುತ್ತದೆ.
ನಿವಾಸಿಗಳಿಗೆ ದಕ್ಷ ಸೇವೆಯನ್ನು ಒದಗಿಸುವ ಜನದಟ್ಟಣೆಯ ನಿರ್ವಹಣೆಗಾಗಿ ಟೋಕನ್ ವ್ಯವಸ್ಥೆಯನ್ನು ಸಹ ಜಾರಿಗೆ ತರಲಾಗುತ್ತಿದೆ. ನಾಗರಿಕರಿಗೆ ಸಮಯವನ್ನು ಉಳಿಸಲು ಸಹಾಯ ಮಾಡುವ ಮತ್ತು ಕೇಂದ್ರದಲ್ಲಿ ಜನಸಂದಣಿಯನ್ನು ಕಡಿಮೆ ಮಾಡುವ ಎ.ಎಸ್.ಕೆಗೆ ಆನ್ ಲೈನ್ ನಲ್ಲಿ ಸಮಯ ಪಡೆಯುವ ವ್ಯವಸ್ಥೆಯೂ ಲಭ್ಯವಿದೆ. ಆನ್ ಲೈನ್ ಸಮಯ ನಿಗದಿಯಾಗಿರುವ ನಿವಾಸಿಗಳಿಗೆ ನಿರ್ದಿಷ್ಟ ಗವಾಕ್ಷಿಯಲ್ಲಿ ಸೇವೆ ನೀಡಲಾಗುತ್ತದೆ. ಪ್ರವೇಶದ್ವಾರದಲ್ಲಿ ಟೋಕನ್ ಕೌಂಟರ್ ಇರುತ್ತದೆ, ಇದು ಮೊದಲು ಬಂದವರಿಗೆ ಮೊದಲು ಆಧಾರದ ಮೇಲೆ ನೇರವಾಗಿ ಕೇಂದ್ರಕ್ಕೆ ಬರುವ ನಿವಾಸಿಗಳಿಗೆ ಟೋಕನ್ ಗಳನ್ನು ಒದಗಿಸುತ್ತದೆ. ನಿವಾಸಿಗಳಿಗೆ ಬೆಂಬಲ ನೀಡಲು ಮತ್ತು ಅವರ ವಿಚಾರಗಳನ್ನು ಪರಿಹರಿಸಲು ಪ್ರವೇಶದ್ವಾರದಲ್ಲಿ ನೆರವು ಕಟ್ಟೆ ಕಾರ್ಯನಿರ್ವಹಿಸುತ್ತದೆ.
ಆಧಾರ್ ದಾಖಲಾತಿ ಮತ್ತು ನವೀಕರಣದ ಸಮಯದಲ್ಲಿ ಅಪ್ ಲೋಡ್ ಮಾಡಲಾದ ದಾಖಲೆಗಳನ್ನು ಪರಿಶೀಲಿಸಲು ಪರಿಶೀಲನಾ ವ್ಯವಸ್ಥೆ ನಿಯೋಜಿಸಲಾಗಿದೆ. ಇದು ಪ್ರತಿ ವಹಿವಾಟಿನ ಸಮಯದಲ್ಲಿ ದತ್ತಾಂಶ ಗುಣಮಟ್ಟವನ್ನು ಕಾಪಾಡಿಕೊಳ್ಳುವುದನ್ನು ಖಚಿತಪಡಿಸುತ್ತದೆ. ಪಾವತಿ ವ್ಯವಸ್ಥೆಯು ನಗದು ಮೂಲಕ ಮತ್ತು ಡಿಜಿಟಲ್ ಪಾವತಿಯನ್ನು ಗೂಗಲ್ ಪೇ / ಪೇಟಿಎಂ / ಯುಪಿಐ ಇತ್ಯಾದಿಗಳ ಮೂಲಕ ಉತ್ತೇಜಿಸಲಾಗುತ್ತದೆ. ತಮ್ಮ ಸರದಿಗಾಗಿ ಕಾಯುತ್ತಿರುವಾಗ ಎ.ಎಸ್.ಕೆ.. ಸುಮಾರು 8೦ ಜನರಿಗೆ ಒಳಗಿರಲು ಅವಕಾಶ ಮಾಡಿಕೊಡುತ್ತದೆ.
ಎ.ಎಸ್.ಕೆಗಳು ವಾರದ ಎಲ್ಲಾ ಏಳು ದಿನಗಳಲ್ಲಿ ಬೆಳಗ್ಗೆ 9:೦೦ ರಿಂದ ಸಂಜೆ 5:3೦ ರವರೆಗೆ ಕಾರ್ಯನಿರ್ವಹಿಸುತ್ತಿವೆ ಮತ್ತು ಸಾರ್ವಜನಿಕ ರಜಾದಿನಗಳಲ್ಲಿ ಮಾತ್ರ ಮುಚ್ಚಲಾಗುತ್ತದೆ. ಆಧಾರ್ ದಾಖಲಾತಿ ಉಚಿತವಾಗಿದ್ದರೂ, ಜನಸಂಖ್ಯಾ ನವೀಕರಣಕ್ಕಾಗಿ ರೂ. 50/- ಮತ್ತು ಜನಸಂಖ್ಯಾ ನವೀಕರಣದೊಂದಿಗೆ ಅಥವಾ ಇಲ್ಲದೆ ಬಯೋಮೆಟ್ರಿಕ್ ನವೀಕರಣಕ್ಕಾಗಿ ರೂ.100/- ಅನ್ನು ಪಾವತಿಸಬೇಕಾಗುತ್ತದೆ.